خانلیغین ایداره اولونماسینا محکمه بؤیوک یئر توتوردو. محکمه سیستئمی دئمک اولار کی، بوتونلوکله روحانیلرین نظارتی آلتیندا ایدی. شرعیت محکمه‌لرینه اساساً کند، ماحال قاضیلاری و خانلیغین باش قاضیسی باشچیلیق ائدیردی. محکمه‌ده موسلمان حوقوقو بؤیوک تاثیره مالیک ایدی. و. ایوانئوکو یازیردی کی، «داها چوخ عادی حوقوق اسناسیندا و اؤز بیلدیگی کیمی حرکت ائدن خانلارین اؤزلری ده، بیر چوخ حاللاردا عالیم آخوندلارین مصلحتینه قولاق آسیر و حتّی بیر قدر دولاشیق و مورکّب ایشلری اونلارین موحاکیمه‌سینه وئریردیلر.»